เดวิด โบอี

เดวิด โบอี (; เกิด 8 มกราคม ค.ศ. 1947) หรือชื่อเกิด เดวิด โรเบิร์ต โจนส์ () เป็นนักร้อง - นักแต่งเพลง, นักแสดง, นักดนตรี, ผู้เรียบเรียงเพลง, นักแสดง และจิตรกรชาวอังกฤษ โบอีมีชื่อเสียงและประสบความสำเร็จมาร่วมห้าทศวรรษด้วยดนตรีและภาพลักษณ์ใหม่ ๆ จนได้รับการนับถือจากนักวิจารณ์เพลงและศิลปินอื่น ๆ ว่าเป็นผู้เปลี่ยนแปลงดนตรีสู่ยุคใหม่ โดยเฉพาะผลงานดนตรีในช่วงยุคคริสต์ทศวรรษ 1970 ที่เขาได้รับกล่าวขานว่ามีอิทธิพลต่อนักดนตรีหลายคนDavid Bowie by Stephen Thomas Erlewine; URL accessed 21 March 2007 โบอีมีเนื้อเสียงเด่นแบบแบริโทน หลังจากปี ค.ศ. 2004 โบอีเลิกแสดงทัวร์คอนเสิร์ต และการแสดงครั้งสุดท้ายจัดขึ้นเพื่อการกุศลเมื่อปี ค.ศ. 2006 

ในปี ค.ศ. 2013 โบอีกลับมาอีกครั้ง หลังห่างหายจากวงการเพลงไปหนึ่งทศวรรษ โบอียังคงเดินหน้าทำผลงานเพลง จนกระทั่งเขาเสียชีวิตด้วยโรคมะเร็งตับเมื่อปี ค.ศ. 2016 

เกิดและเติบโตในบริกซ์ตัน เซาท์ลอนดอน โบวีพัฒนาแนวเพลงจนเกิดความสนใจในช่วงแรก แม้ว่าความพยายามของเขาจะไปในทางป็อปสตาร์ โดยในช่วงทศวรรษ 1960 ถือเป็นช่วงที่ไม่ประสบความสำเร็จของโบวี ผลงานเพลง "Space Oddity" ก็ถือเป็นเพลงแรกของโบวีที่ได้ติดลำดับห้าในใน UK Single Charts หลังการปล่อยเมื่อเดือนกรกฎาคม 1969 สามปีให้หลังจากเพลงนี้ถูกปล่อยไปได้ เขาปรากฏตัวอีกครั้งในปี 1972 ในช่วงยุคแนวเพลงแกลมร็อกเริ่มเฟื่องฟู ด้วยสีผมของโบวีอันฉูดฉาดและการแต่งตัวโดยไม่มีเส้นแบ่งทางเพศ โบวียังมีบทบาทตัวละครประจำตัวของเขา นั้นคือ ซิกกี สตาร์ดัสท์ (Ziggy Stardust) บทบาทของเขาถือได้ว่ากลายเป็นแนวหน้า โดยซิงเกิลของเขาอย่าง  "Starman" และอัลบั้ม The Rise and Fall of Ziggy Stardust and the Spiders from Mars. ซิกกี สตาร์ดัสท์คืออีกบุคลิกของโบอี ซึ่งแสดงเห็นในอีกด้านหนึ่งโดยการคิดค้นนวัตกรรมทางดนตรีและการแสดงอันน่าตื่นเต้น

ในปี 1975 โบอีประสบความสำเร็จครั้งแรกทางฝั่งสหรัฐ กับซิงเกิลอันดับ 1 "Fame" จากอัลบั้มฮิต Young Americans ที่เขาอธิบายว่าเป็นแนว "พลาสติกโซล" ซึ่งเป็นการเปลี่ยนแปลงแนวเพลงอีกครั้งของตัวเขา เขาทั้งสับสนในความคาดหวังจากค่ายเพลงและกลุ่มคนฟังในอังกฤษและรวมกับปัญหาอาการติดยา เป็นเหตุให้เขาออกอัลบั้ม Station to Station ออกมาในปี 1976 โดยตัวเขานั้นได้บอกเอาไว้ว่าตัวเขาไม่สามานถจำเหตุการณ์ในช่วงการทำอัลบั้มนี้ได้เลยเพราะอาการติดยาอย่างหนัก เขาจึงย้ายไปอยู่เบอร์ลินร่วมกับ อิกกี พอป เพื่อบำบัดอาการติดยาและแสวงหาแรงบันดาลใจใหม่ จนออกมาเป็นอัลบั้มสามชุดที่ได้รับอิทธิพลมาจากดนตรีแนวทดลองจากเยอรมันอย่างแนวเคราต์ร็อก ที่ถูกเรียกกันว่า "Berlin Trilogy" ซึ่งเป็นผลงานที่ร่วมกับ ไบรอัน อีโน อันประกอบด้วยอัลบั้ม Low, "Heroes" และ Lodger ทั้ง 3 อัลบั้มติดท็อป 5 ในสหราชอาณาจักร "Berlin Trilogy" นั้นได้รับการยกย่องอย่างกว้างขวางว่าเป็นผลงานที่เผยแพร่ดนตรีแนวเคราต์ร็อก เวิลด์มิวสิก และแอมเบียนท์ ให้ได้รับการรู้จัก และมีอิทธิพลต่อการกำเนิดของดนตรีแนว โพสต์พังก์ ซินท์ป็อป กอทิกร็อก อินดัสเทียล และโพสต์ร็อก ในทศวรรษ 1980 และ 1990

หลังจากไม่ประสบความสำเร็จเท่าที่ควรด้านยอดขายในปลายยุค 1970 โบอีมีซิงเกิลอันดับ 1 ในสหราชอาณาจักรในปี 1980 กับซิงเกิล  "Ashes to Ashes" ที่บรรจุอยู่ในอัลบั้ม  Scary Monsters (and Super Creeps) เขาร่วมกับควีน ในซิงเกิลอันดับ 1 "Under Pressure" และออกอัลบั้มในปี 1983 ชุด Let's Dance ที่มีซิงเกิลฮิต "Let's Dance", "China Girl", และ "Modern Love" ซึ่งเป็นอัลบั้มที่ขายดีและป็อปที่สุดอัลบั้มหนึ่งของเขา

โบอีออกอัลบั้มออกมาอีกหลายอัลบั้มตั้งแต่ช่วงทศวรรษที่ 1990 จนไปถึง ต้นทศวรรษที่ 2000 มีตั้งแต่แนวอาร์ตป็อปในอัลบั้ม Black Tie White Noise (1993) อินดัสเทรียลในอัลบั้ม Outside (1995) อิเล็กทรอนิก้าในอัลบั้ม Eartling (1997) ป็อปร็อกในอัลบั้ม Hours (1999) และอาร์ตร็อกในอัลบั้ม Heathen (2002) และ Reality (2003) ก่อนที่จะพักจากการออกอัลบั้มไปสิบปี

ในปี 2013 โบอีกลับมากับอัลบั้มในแนวอาร์ตร็อก The Next Day ซึ่งได้รับการกล่าวว่าเป็นหนึ่งในอัลบั้มที่เศร้าที่สุดของเขา โดยได้รับสันนิษฐานว่ามาจากความแก่ชราของตัวโบอีเอง และในปี 2016 เขาก็ได้ออกอัลบั้มชุดสุดท้ายของเขาในแนวเอ็กซ์เพอริเมนทัลร็อกและแจ๊ส Blackstar ซึ่งมีเนื้อหาเกี่ยวกับมุมมองกับความตายและอดีตของตัวเขา อัลบั้มนี้ออกมาเพียงสองวันก่อนที่เขาจะเสียชีวิตด้วยโรคมะเร็งตับ อัลบั้มนี้ถูกยกย่องจากนักวิจารณ์ว่าเป็นหนึ่งในอัลบั้มที่ดีที่สุดของโบอีและเปรียบดั่ง "มรณานุสติ" ของตัวเขาเอง

ในปี 2002 บีบีซีได้ออกแบบสำรวจในหัวข้อ 100 คนอังกฤษที่ยอดเยี่ยมที่สุด โบอีติดอยู่อันดับ 29 ตลอดในอาชีพเขา มีผลงานอัลบั้มขายได้ประมาณ 136 ล้านชุด และติดอยู่ในศิลปินอัลบั้มขายดีที่สุดในประวัติศาสตร์เพลงป็อปอังกฤษ ในปี 2004 นิตยสารโรลลิงสโตน จัดอันดับให้เขาที่อันดับ 39 ในหัวข้อ 100 ศิลปินร็อกที่ยอดเยี่ยมที่สุดตลอดกาล

เดวิด โบอี เสียชีวิตเมื่อวันที่ 10 มกราคม ค.ศ. 2016 หรือ 2 วันหลังจากอายุครบ 69 ปี ด้วยโรคมะเร็งตับDavid Bowie died of liver cancer, friend says - NY Daily News

 ดูเพิ่ม 
 "สเปซออดิที"
 "ไลฟ์ออนมาร์ส"

 อ้างอิง 

 แหล่งข้อมูลอื่น 


 Official Myspace page
 Official YouTube channel
 Bowieart – paintings, printmakings, etc. 

หมวดหมู่:นักแสดงจากลอนดอน
หมวดหมู่:นักร้องอังกฤษที่มีความหลากหลายทางเพศ
หมวดหมู่:นักแสดงอังกฤษที่มีความหลากหลายทางเพศ
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ศิลปินสังกัดพาร์โลโฟน
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดเดคคาเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงแบริโทน
หมวดหมู่:บุคคลจากลอนดอนโบโรแลมเบท
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:นักแสดงที่ใช้นามแฝง